नपा दफ्तर पहुंची शिवसेना, कांग्रेसियों ने निकाला मशाल जुलूस
होशंगाबाद| नपा की बैठक के बाद 4 बजे शिवसेना नपा दफ्तर पहुंची और संपत्तिकर कर कायम रखने के विरोध में नारेबाजी की। शिवसेना जिलाध्यक्ष जयशंकर तिवारी, प्रदेश उपाध्यक्ष अतुल तिवारी ने कहा- शनिवार से रसूलिया एसपीएम गेट नंबर 4 के सामने से शिवसेना आमरण अनशन करेगी। शिवसेना संरक्षक जगदीश प्रसाद वाजपेयी सीएमओ और अध्यक्ष के सामने पूरी मांग रखी। वाजपेयी से उनकी तीखी बहस हुई।
कांग्रेसियों ने शाम 7 बजे निकाली जुलूस
कांग्रेस ने शुक्रवार शाम 7 बजे मशाल जुलूस निकाला। जुलूस में भाजपा के पूर्व विधायक गिरिजाशंकर शर्मा शामिल हुए। उनके साथ व्यापारी, आम लोग भी शामिल हुए। कांग्रेस के नगर अध्यक्ष अजय सैनी ने बताया धरना आगे भी जारी रहेगा। धरना में अनेक लोग शामिल हुए। कांग्रेसी नेता मनीष राय ने बताया भाजपा सरकार हर स्तर पर जनता को लूट रही है।
hin_Deva hin_Deva hin_Deva hin_Deva